Vi ble svært godt tatt i mot i leiligheten. Vi hadde en hyggelig dialog før avreise, og verten sørget for transport til og fra flyplassen, samt en hyggelig velkomstkurv med litt mat og drikke til frokosten dagen etter.
Leiligheten er praktisk og veldig hyggelig innredet, luftige, gode rom med god plass til 12 i oppholdsrommene. Sengene var gode, praktisk med 3 bad, alt var rent og velstelt.
På skriveplassen var en tavle med informasjon om transport og personlige anbefalinger som var nyttige.
Beliggenheten er helt super, gangbar avstand til det meste, nydelige parker og metro rett ved. Hyggelige lekeplasser for dere som vil ta med barna- og gode iskremplasser og delikatessebutikker :)
Vi kommer gjerne tilbake!